Diari Oficial de la Generalitat Valenciana


Sumari del DOGV 1538, del 09-05-1991 (1991/821050)

RESOLUCIÓ de 15 de març de 1991, de la Direcció General de Treball, per la qual es disposa el registre i la publicació del Conveni Col-lectiu de Professionals del Doblatge (branca artística) per a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1538

Data del DOGV
:   09-05-1991

Secció del DOGV
:   ALTRES DISPOSICIONS

Número del document
:   1991/821050


Data del document
:   15-03-1991

Organisme emissor
:   Conselleria de Treball i Seguretat Social

Tipus de document
:   Resolució

Resolució de 15 de març de 1991, de la Direcció General de Treball, per la qual es disposa el registre i la publicació del Conveni Col.lectiu de Professionals del Doblatge (branca artística) per a la Comunitat Valenciana.  
Vist el text articulat del Conveni Col·lectiu de Treball de Professionals del Doblatge (branca artística) any 1991 per a la Comunitat Valenciana, subscrit el dia 4 de juliol de 1990, per la representació de l'Associació Valenciana d'Estudis de Doblatge i Sonorització-PYMEV, i per la Associació d'Actors de País Valencià presentat davant la Direcció General de Treball en data 14 de febrer de 1991, i segons l'article 90, apartats 2 i 3 de la Llei 8/1980, de 10 de mate,, i el Reial Decret 1040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències que té transferides segons R.D. 4105/82, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general, fer una notificació a la comissió negociadora, i dipositar-hi el text original del conveni.  
Segon  
Disposar-ne la publicació al Diari Oficial de la Generalitat Valenciana.  
Valencia, 15 de marzo de 1991.   
El Director General de Treball:   
Eduard Montesinos i Chilet.  
Conveni col·lectiu de professionals del doblatge (Branca artística) any 1991  
Article 1. Ambit territorial  
Aquest conveni serà d?aplicació a tota la Comunitat Valenciana.  
Article 2. Ambit funcional  
Aquest conveni regularà exclusivament les relacions laborals de tots els actor i directors de la professió amb les empreses de doblatge i sonorització de pel·lícules.  
Article 3. Ambit temporal, revisió i denúncia  
Aquest conveni tindrà una duració d'un any des del dia 1 de gener de 1991 fins el 31 de desembre de 1991.  
Aquest conveni podrà ser denunciat per qualsevulla de les parts fins un mes abans de la data d'extinció, si no es fa així, s'entendrà que s'hi augmenta l?IPC corresponent a aqueix any.  
Una vegada denunciat aquest conveni s'entendrà, amb caràcter general, que el nou conveni entra en vigor a partir de l'1 de gener de 1992.  
Article 4. Aspecte laboral  
a) Les relacions laborals entre treballadors i empresa estaran subjectes al règim general de la Seguretat Social.  
b) S'establirà la jornada laboral permanent de. dilluns a dissabte (llevat dels festius) mitjançant convocatòries la duració de la qual serà de sis hores i mitja com a màxim cadascuna. Els dissabtes tindran una duració com a màxim de cinc hores, entenent-se que cap producció podrà encetar-se aquest dia.  
c) En cas de jornada festiva o nocturna es pactarà prèviament entre les parts el percentatge d'augment, havent de ser aquest, com a mínim, del cent per cent més. Es considerarà jornada nocturna quan el seu inici siga trenta minuts després de finalitzada la de la vesprada, bé siga per continuació d'aquesta o per inici d'una nova. S'entén per jornada nocturna segons la legislació vigent el període de temps comprés entre les 22 i les 6 h.  
d) En una mateixa convocatòria no es podran incloure preses de so (take ) de distintes pel·lícules, siga quin siga llur metratge, format i mitjà d'explotació.  
e) Tampoc podran incloure's en una mateixa convocatòria capítols o episodis d'una mateixa sèrie, quan la suma total del temps de projecció d'aquests capítols o episodis ultrapassen els seixanta minuts. Després d'ultrapassat aquest límit s'abonarà per cada bloc que supere els seixanta minuts una convocatòria més.  
f) Es procurarà, per a major comoditat de l'actor de doblatge, que el temps d'espera fora de la sala siga el mínim, però tot i així el pagament d'una convocatòria comporta, quan així ho exigesca la planificació del doblatge del producte que s'està realitzant, la presència física de l'actor durant tota la sessió.  
Article 5. Dimensions de la presa de so (take) i de la línia  
Les preses de so (take ) tindran, com a màxim, 10 línies total i cinc per personatge, sense perdre en cap cas la continuïtat del text i de la imatge. Si per necessitats tècniques s'excediren aquestes mesures, es comptabilitzarà una presa de so (take) més a cada personatge que repetesca intervenció en les línies següents.  
La presa de so (take) no podrà contenir originals de més de 15 segons.  
En cap cas una presa de so (take) podrà estar dividit en diferents folis o pàgines.  
De la línia.  
a) Una línia equival a 60 espais mecanografiats.  
b) Una línia incompleta es considerarà sencera, encara que només continga una paraula o fracció d'aquesta.  
c) No es completaran línies acumulant peus de diàleg.  
d) Els guions estaran mecanografiats a dos espais.  
e) Qualsevol expressió sonora del personatge que s'està doblant (rialles, plors, respiracions ... ) es comptabilitzarà a raó d'una línia per una presa de so (take).  
Article 6. Definició del rotllo  
Quan no es puga determinar pel guió original o per la banda sonora (soundtrack) el nombre de rotllos d'una pel·lícula, s'entendrà per rotllo, segons es coneix tradicionalment, el que té una duració màxima de 300 metres de longitud d'imatge en pel·lícules de 35 mm. i el seu equivalent proporcional a aquesta mesura en els altres formats, no podent excedir en cap cas el temps real de projecció a 10 minuts.  
Article 7 Proves de veu o casting  
a) El registre d'escenes o preses de so (take ) d'una pel·lícula, sèrie etc., per a seleccionar veus, es realitzarà amb un màxim de cinc preses de so (take ) per personatge, el treball del qual serà retribuït d'acord amb el quadre salarial del present conveni. Els actors el personatge dels quals siga acceptat podran repetir, si cal, o el director ho demana, les preses de so (take ) ja enregistrats per al casting sense cap nou càrrec.  
Article 8 Avanços i repeticions (trailer i retakes)  
a) Els trailers o avanços d'una pel·lícula siga quin siga el sistema utilitzat en la seua producció o projecció, només podran incloure's en convocatòries de la mateixa pel·lícula, i s'acumularà als d'aquesta els preses de so (take ) doblats per a l'avanç o trailer.  
Si la convocatòria es fera únicament per a l'avanç (trailer), es pagarà, a més de les preses de so (take ), la corresponent convocatòria.  
No es podran utilitzar o repicar les preses de so (take ) o fragments d'aquestos, fets específicament per a una pel·lícula, en els trailers o avanços corresponents, llevat de quan, per raons de força major, que comprovarà en cada cas el director del doblatge, no hagen pogut incloure's dins les convocatòries corresponents al doblatge de l?esmentada pel·lícula.  
Repeticions o retakes.  
a) Les repeticions o retakes seran considerats com a convocatòria a part i per tant, tindran el tractament econòmic que estableix el quadre salarial d'aquest conveni. Mai no s'interferirà la marxa normal d'una convocatòria per fer repeticions (retakes).  
b) En sèries en procés de doblatge, podran incloure's les repeticions (retakes) de la mateixa convocatòria, sempre que l'actor estiga citat per doblar. Si la convocatòria es fera únicament per a la repetició (retake), seria remunerat d'acord amb el quadre salarial d'aquest conveni.  
Article 9. Repetició de papers  
Un mateix actor o actriu, siga quina la forma de contractació, només podrà doblar en una mateixa pel·lícula, capítol o episodi, més d'un personatge quan la suma total de preses de so (take ) en què intervinga no excedesca el nombre de 12. Sota cap concepte serà justificable ultrapassar aquest nombre, ni percebent un nou C.G.  
A aquest efecte no seran computables ni els títols ni els ambients.  
Article 10. Ambients  
S'entenen per ambients:  
a) Els murmuris, exclamacions, tos, rialles, etc.  
b) Les expressions concretes i breus emeses per persones integrants d'un grup, com a tals, sense singularitzar-se ni individualitzar-se i, per tant, sense exigir sincronia. Els ambients seran abonats com a preses de so (take ).  
Els ambients seran pagats com a preses de so (take ) més el corresponent C.G., En cas d'enregistrar-se solts, si es fera per bloc, aquest tindrà una duració màxima de 10 minuts de projecció i un tractament econòmic de 4.793 PTA el bloc, entenent-se que aquest sempre serà de la mateixa producció.  
Article 11. Doblatge de pel·lícules mudes o amb so de referència de doblatge o similar  
Les tarifes salarials establertes en aquest conveni per a les diferents especialitats, s'incrementaran com a mínim amb el 100 per 100 més en els doblatge i sonorització de pel·lícules d'aquesta modalitat.  
L'increment afectarà per igual actors i directors.  
Article 12. Contractació d'actors  
a) Els actors sota contracte hauran de disposar de llurs rebuts oficials de salari, en els quals l'empresa farà saber cadascun dels conceptes retribuïts que corresponen al treballador, expressant-hi també la funció, el període liquidat i les deduccions legals corresponents.  
b) El personal de plantilla tindrà assignat un horari de matí o vesprada per al desenvolupament de la jornada laboral, igual que el personal fix de l?empresa, tret que a escala individual al treballador afectat li interesse realitzar la seua jornada laboral, legalment establerta en aquest conveni, al matí i a la vesprada.  
c) Podran atorgar-se contractes de treball per a obra determinada o temps cert, únicament en les condicions assenyalades en l?Estatut dels Treballadors. En aquestos contractes les retribucions hauran d'incrementar-se, com a mínim, en un 50 per cent sobre les establertes en l'article 13 del present conveni.  
d) Quan el contracte de treball es tanque per escrit, haurà d'estendre's per duplicat, i es passarà un exemplar a l'empresa i altre a l?interessat. Aquestos contractes seran visats per la comissió mixta quan aquesta ho sol·licite.  
c) Caldrà, sempre, fer un contracte per cada especialitat laboral (actor, director), mantenint-se diferenciades les respectives retribucions a percebre per les distintes especialitats, encara que el titular d'aquest siga la mateixa persona.  
Article 13. Remuneracions  
1) Actors contractats per temps indefinit.  
Es remuneren, com a mínim, amb la quantitat de 1.562.670 pessetes anuals, distribuïdes en 14 mensualitats de 111.619 cadascuna.  
2) Actors, eventuals de doblatge.  
Es remuneren amb 3.728 pessetes la convocatòria. La presa de so (take) queda establert en 394 pessetes, des de l'1 de gener fins al 31 de desembre de 1991.  
3) Directors de doblatge contractats per temps indefinit.  
Es remuneraran com a mínim amb la quantitat de 1.789.200 pessetes anuals, distribuïdes en 14 mensualitats de 127.800 PTA cadascuna.  
4) Directors eventuals de doblatge.  
Remuneració mínima, 5.588 pessetes rotllo.  
Article 14. Director de doblatge  
El director serà el responsable del doblatge de la pel·lícula davant l'empresa. Té les funcions següents:  
a) Veure prèviament la pel·lícula, el doblatge de la qual se li ha encomanat.  
b) Proposar els actors i actrius que hagen d'intervenir en el doblatge.  
c) Vetlar pel bon ordre i disciplina en el treball, i també per la millor qualitat artística d'aquest.  
d) Quan el director de doblatge haja de realitzar un casting per a TV. aquest serà remunerat per rotllo, la duració del qual queda compresa d'un a vint-i-cinc preses de so (take ).  
En cas que el director forme part del casting com a actor, percebrà a part del seu sou com a director, la convocatòria i les preses de so (take ) que realitze.  
e) Posat el cos de preses de so (retake) l?empresa es reserva el dret de comptar amb el director per realitzar-los.  
Si el director estigués present serà remunerat amb 5.588 pessetes com a mínim per rotllo. S'entén que aquest té una duració real de temps de projecció de 10 minuts, o el seu equivalent en nombre de preses de so (take ) (d?1 a 25).  
Article 15. Forma de cobrament  
Els treballs realitzats durant la primera quinzena del mes, seran pagats per l'empresa el dia 30 del mateix mes; els realitzats en la segona quinzena del mes seran abonats el dia 15 del mes següent.  
Article 16. Mesures de cautela  
1) Les empreses s'obliguen a pagar amb rebut oficial totes les nòmines i convocatòries d'actors, i repercutiran en aquest els descomptes legals que corresponguen.  
2) Els representants dels treballadors en la comissió mixta, davant la denúncia del qualsevol anomalia, estaran facultats per dur a terme les comprovacions escaients, tenint-hi accés a la documentació justificativa en poder de les empreses.  
3) La desconvocatòria d'actors haurà de ser comunicada per les empreses als interessats amb un mínim de 24 hores d'antelació pel que fa al començament de la convocatòria prevista. L'incompliment d'aquest requisit comportarà per part de l?empresa el pagament d'una convocatòria als afectats, per compensar el perjudici que se'ls puga ocasionar.  
Article 17. Comissió mixta  
Per tal de resoldre possibles divergències en la interpretació i compliment d'aquest conveni, es crearà una comissió mixta, la qual queda constituïda:  
Per les empreses: Quatre membres representants d'AVEDIS.  
Pels actors: Consol Soler, Isabel Requena i Joan Espuig. Assessor: Bernard Selfa.  
A l?efecte de notificacions les empreses designen el domicili PYMEV, c/ Moratín, 11-3ª, telèfon 449 84 35, València, i pels actors AAPV, C/ Padre Rico, 8, València, telèfon 176 12 31.  
La comissió mixta podrà ser convocada per qualsevulla de les parts, i haurà de reunir-se en el termini inexcusable de 7 dies naturals, fixant en la convocatòria l?ordre d'assumptes a tractar.  
Article 18 Formació professional  
A través de la comissió mixta es tractarà de fomentar la formació professional, i se sol·licitarà l'ajuda econòmica necessària a les institucions públiques pertinents.  
Article 19. Drets sindicals d'ordre general  
a) La comissió de doblatge com a representant dels treballadors, tindrà els drets reconeguts per la llei.  
b) Les associacions professionals per mitjà de llurs afiliats en cada empresa, tindran accés als taulers d'anuncis, els quals hauran d'estar situats en lloc visible per poder informar els treballadors sobre assumptes de llur interés.  
Clàusules addicionals  
1) Allò pactat en l'article 12, punt b) d'aquest conveni, no afectarà els professionals que abans de la signatura d'aquest, ja hagen adquirit un compromís amb les empreses mitjançant un contracte fix.  
2) Allò pactat en aquest conveni no alterarà les condicions més beneficioses que alguns treballadors puguen gaudir en determinades empreses.  
I perquè conste on pertoque se signa aquest conveni a València, a 11 de febrer de 1991.